Når man lider af OCD kan det føles som om at tanker og handlinger er meget tæt forbundne. Det kan være svært at se tankerne, for det de er, fordi de er så skræmmende og overbevisende. Det kan føles som om at man er nødt til at gøre noget ved tankerne, sådan så de vil lade én være. Når man gerne vil af med sin OCD handler det derfor om at arbejde med antagelser om vigtigheden, farligheden og meningen med tvangstankerne og handlingerne. Behandling fokuserer på udviklingen af nye fleksible måder at opleve tvangstankerne på, der reducerer den smerte, som de forårsager.